
^ua  olim  vestra  in  academia  frui  posse  mihi  contigit, 
felicitas ,  patres  conscripti ,  publice  hic  vobis  gratias 
agendi  causa  mihi  est .  Vestra  enim  vniuersitatis  pru¬ 
dens  gubernatio  studiis  conuenienter  vacare  posse  occasio - 
nem  mihi  praebuit  •  Vestra ,  qua  f ruebar ,  instructio 
maximam  cognitionum  mearum  partem  mihi  suppeditauit  • 
Vestra ?  qua  me  amplectebamini ,  indulgentia  et  humani¬ 
tas  arduum  Uterorum  tramitem  suauissimum  mihi  reddi¬ 
dit: ;  Vestrum  denique  cum  in  vita  communi  tum  in  stu¬ 
diis  exemplum  in  exercendis  ciuis  ac  medici  officiis  firmio¬ 
rem  me  fecit . 

Exigui  quidem  voluminis  opusculum  hoc  est ,  attamen 
quoad  materiam 7  quam  tractat ,  lectu  haud  indignum , 
quo  in  elaborando  secundum  Horatii  illud  praeceptum 
saepe  stilum  verti ,  iterum  quae  digna  legi  sint 

scripturus.  Quamobrem ,  cum  vires ?  quibus  hoc  studio¬ 
rum  meorum  monumentum  construxi ,  quoad  maximam 
partem  Vobis  debeo ,  cumque  aptiore  gratias  meas  Vobis 
referendi  occasione  praesenti  tempore  prorsus  careo ,  hasce 
pagellas  tamquam  publicum  gratiarum  et  * pietatis  testi¬ 
monium  Vos  accipiatis  7  oro  rogoque. 

QUAEDAM 

CIRCA  NERVOS 
ARTERIAS  ADEUNTES 

ET  COMITANTES. 

INTRODUCTIO. 

I 

C^uum  superiore  anno  in  celeberrima  Tubingensium  vni- 
versitate  summos  in  vtraque  medicina  honores  adsecuturus 
elaborandae  dissertationi  inaugurali  me  accingerem,  de  dis¬ 
quisitionibus  anatomicis  circa  eam  systematis  neurici  par¬ 
tem,  quae  arterioso  systemati  propria  est,  instituendis  cogi- 
taui  deque  illis  in  dissertatione  verba  facere  in  animo  habui. 
Anni  vero  tempus,  quod  eiusmodi  obseruationes  anatomicas, 
ob  calorem  aestatis ,  in  brutorum  cadaueribus  difficillimas 
reddebat,  in  humanis,  propter  eorum  defectum,  impossibiles 
prorsus  mihi  faciebat,  themati  huic  tunc  valedicere,  idque  ad 
aptiora  tempora  differre,  me  coegit.  Post  varias  itaque  cogi- 

lationes  tandem  sub  thesium  nomine  elaboraui  collectionem 
disputatiuncularum  anatomici  maxime  et  physiologici  argu¬ 
menti,  quarum  plures  quoad  materiam,  quam  tractant,  ali» 
quem  inter  se  connexum  alunt.  Cum  in  harum  pluribus  eas¬ 
dem  proferrem  ideas ,  quas  in  dissertatione  primum  mihi  de¬ 
signata.  vlterius  exponere  volebam,  harum  thesium  quartam, 
quintam,  sextam,  septimam,  octauam  et  nonam  tamquam 
huius  opusculi  prodromum  contemplari  lector  potest.  * 

Anatomici  vero  argumenti  dissertationem  elaborare 
conatus  eram,  propterea  quod  mature  iam  in  me  studii  ana¬ 
tomici  expergefactus  erat  amor,  qui  per  felicem,  quae  mihi 
contigit,  sortem,  in  excellentissimorum  huius  disciplinae 
praeceptorum  consuetudine  studio  huic  gratissimo  conue- 
nienter  vacare  posse,  mirum  in  modum  augebatur.  Primum 
enim  salutaui  anatomen  in  vrbe,  quae  mihi  patria  est, 
Francofurto,  duce  praeceptore  amicissimo  Dr.  J.  B.  I. 
Behrends ,  in  theatro  anatomico  demonstratore,  cuius  in 
dissecandis  cadaueribus  dexteritas  breui  tempore  aptum  me 
reddidit,  qui  propria  manu  situm,  formam  et  connexionem 

par- 

*  Theses  medicae  inaugurales,  quas  praeside  Dr.  Autenrieth 
pro  gradu  doctoris  die  II.  Nouembris  publice  defendet  auctor 
S.  C.  Lucae.  Tubingae  MDCGCVHI.  4. 

partium  corporis  humani  cultro  inuestigarem ,  cuiusque  in 
me  humanitas  dilecti  studii  difficultates  prorsus  mihi  im¬ 
minuit.  Insecutum  deinde  domicilium  meum  In  vrbe 
Moguntia  _  studiis  dicatum  felicissimis  vitae  meae  periodis 
annumerare  non  est  cur  dubitem,  idque  maxime  ob  amici¬ 
tiam,  qua  me  ibi  afficiebant  professores  medicinae  optime 
meriti  JYIetteririch ,  Molitor ,  JVedddnd  et  Weidmann  ,  in- 
primis  vero,  quoad  anatomes  studium,  vir  praematura 
morte  arti  nostrae  ereptus  Dr.  losephus  JYenzel ,  cuius  me¬ 
moria  ad  vitiarium  vsque  vitae  meae  halitum  sancta  mihi 
erit,  nec  non  vir  in  chirurgia  et  arte  obstetricia  eruditissi¬ 
mus  Dr.  Leydig ,  tunc  in  theatro  anatomico  prosector,  nunc 
anatomes  et  physiologiae  professor;  viri  ob  doctrinae  et  mo¬ 
rum  integritatem  aeque  insignes.  Cui  denique  mearum  in 
anatome  cognitionum  magnam  quoque  partem  debeo,  vir 
est  de  Tubingensi  literarum  vniuersitate  tam  bene  meritus 
Dr.  I.  H.  F.  Autenrieth ,  quem  laudibus  eferre  nimis  exiguus 
sum  qui  valeam,  cuius  ad  excellentes  clinicas  institutiones 
et  insignes  anatomicas  demonstrationes  multum  meae  in 
anatome  cognitionis,  praesertim  chirurgiae  artisque  obste¬ 
triciae  ratione,  refero. 

Grat.es  hic  ago  publicas  viris  de  me  tam  bene  meritis. 

§.  I 

De  neniis  arteriarum  historica  quaedam. 

Cuique  vastum  doctrinae  anatomicae  ambitum  attente 
aliquantulum  animo  perlustranti  facile  erit  inuenire  in  eo 
magnas  adhuc  lacunas  multasque  partes  hucusque  nondum 
expletas;  licet  hic  memorare  in  primis  organa  illa  foetus 
tria,  quae  ideo  vocantur  aenigmatica  *.  Iisdem  partibus 
annumerari  merentur  in  anatomia  nerui  illi,  qui  arterioso 
systemati  proprii  sunt;  de  his  enim  inter  anatomicos  parum 
certi  constat. 

.  •  ’  ✓ 

Quum  in  plurimarum  maximarumque  arteriosarum 
canalium  substantia  neruos  detegerent  anatomici,  tales 
quoque  aliis  annumerandos  censebant  arteriis,  in  quibus 
nulli  adhuc  detecti  erant,  sicque  ferebatur  sententia,  omnes 
arterias  neruis  praeditas  esse;  quae  vero  sententia,  quum 
nullam  maximi  diametri  arteriam  plexibus  neruosis  adeo 
cinctam  conspicerent  dissectores,  minoris  diametri  arteria¬ 
rum  instar,  postero  tempore  ita  limitabatur,  gaudere  mino¬ 
res  arterias  pluribus  maioribusque  neruis,  quam  arterias 
maiores. 

®  Blumenbach  institut.  physiolog. 

Ex  his  facile  patet,  omnes,  qui  arterias  circumdant 
et  comitant ,  neruosos  plexus  ad  arterias  ipsas  relatos  esse 
ab  anatomicis.  Quomodo  autem  neruuli  e  plexibus  illis  ad 
arteriarum  ipsas  tunicas  accedant,  seque  his  insinuent; 
porro  num  ipsos  hos  arteriarum  neruulos  quoad  physiolo- 

-«T  ,  .  V 

gicam  arteriarum  dignitatem  et  quoad  aetatem  hominis 
sexumque  aliqua  intercedat  differentia;  denique  quanam 
ratione  in  morbosis  quibusdam  arteriarum  mutationibus, 
e.  g.  aneurysmatibus ,  ossescentis,  etc.  anatomice  sese  ha¬ 
beant  neruuli  illi;  omnibus  hisce  quaestionibus  hunc  vsque 
in  diem  nemo  est,  qui  accurate  respondeat. 

Egomet  ipse  longe  absum ,  qui  huic  rei  ab  omni  parte 
satisfaciam,  propterea  quod  hunc  in  finem  magna  incisio¬ 
num  et  obseruationum  serie  opus  est,  quibus  instituendis 
praesenti  tempore  minime  parem  me  sentio  ;  sed  ad  huius 
opusculi  scopum  quod  attinet,  singulas  quasdam  propriis 
incisionibus  collectas  et  ad  arteriarum  anatomen  spectantes 
obseruationes  communicare  volui,  quae  vt  beneuole  exci¬ 
piantur,  lecturos  rogo. 

§.  II. 

Generalia  quaedam  de  neruorum  terminationibus. 

Quiuis  corporis  nemus  periphericam  suam  finem  in 
eo  organo  habet,  quod  postremo  intrat,  licet  in  musculo, 
seu  viscere,  seu  alia  corporis  parte  molli.  Partes  corporis 
durae  quum  in  intima  sua  textura  mollibus  etiam  partibus 
organicis  semper  gaudeant,  liquet  inde,  quomodo  durae 
quoque  partes  neruis  praeditae  sint;  nam  cum  durae  corpo¬ 
ris  partes,  vti.  ossa,  sine  apparatus  cuiusdam  organici  molli¬ 
bus  et  liquidis  partibus  constructi  adiumento  organice 
viuere  nequeunt,  accipit  e.  g.  os  ideo  neruos  non  nisi 
quoad  organicum  illum  apparatum  in  intimo  ossis  colloca¬ 
tum.  Cum  autem  testante  anatomia  ad  construendum  talem 
apparatum  organicum  praesentia  opus  sit  cum  vasorum, 
quae  vitalem  vt  ita  dicam  materiem  organo  aduehant,  eius-  v 
que  vel  superfluas  vel  inutiles  particulas  iterum  remoneant; 
tum  neruorum,  qui  secundum  leges  corpori  vitio  proprias 
illam  vasorum  functionem  rite  administrent  *,  ac  praecipue 
organico  isti  apparatui  systematis  neruosi  indolem  commu¬ 
nicent,  sensibilitatem  puta,  quae  vitae  animalis  et  comes 
et  signum  est;  vasa  et  nerui  ad  construendum  eiusmodi 

«  Huc  conferatur  thesium  mearum  inaugur alium  quarta. 

apparatum  organicum  adeo  intime  inter  se  coeunt ,  vt  vaso¬ 
rum  et  neruorum  anatomicum  discrimen  tali  in  apparatu 
cultro  inuestigantis  oculum  sagacissimum  prorsus  effugiat. 

Apparatus  eiusmodi  organicus  ambobus  illis  factoribus 
constructus  in  plurimis  corporis  animalis  partibus  collocatus 
est,  et  tamquam  organisationis  animalis  fundamentum 
aestimari  debet.  Fibra  animalis  istius  apparatus  mechanica 
basis  est,  quae  cellulas  vndique  formans  corporis  organa 
construit,  et  in  cellulis  illis  propriam  organo  materiem, 
chemicam  organi  basin ,  tamquam  massam  mortuam  conti- 

«k 

net,  dum  ipsae  cellulae  illae  quasi  anatomicam  organi 
b asin  componunt  *. 

£  Praeceptor  mens  nunquam  obliuiscendus  I.  Wenzel  in  theatro 
anatomico  Moguntino  plurimorum  c.  h.  organorum  anatomicam 
siue  cellularem  basin  diuturna  maceratione  adhibita  feliciter 
demonstrare  potuit,  quod  probant  plura  adhuc  in  theatro  illo 
anatomico  seruata  specimina  tendinum,  aponeurosium,  muscu¬ 
lorum,  vasorum,  neruorum ,  membranarum,  ossium,  visce¬ 
rumque  parenchymatosorum.  Cerebri  autem  substantiae  et 
cartilaginum  basin  cellularem  dicta  ratione  oculis  proponere 
posse  ei  non  contigit;  cuius  causa  in  eo  quaerenda  videtur,, 
quod  ad  macerationes  illas  aqua  communi  tantum  acidoque 
muriatico  aqua  diluto  vtebatur  praeceptor,  neque  alia  men¬ 
strua  in  auxilium  vocabat., 

•  '  §.  III. 

Arteriae  et  nerui  inuicem  sibi  comites. 

Arterias  neruosque  quoad  situm  aliquam  erga  inuicem 
relationem  habere,  diuus  iam  annotauit  Hallerus *;  atque 
hoc  iam  arteriarum  neruorumque  confinium  mutuam  ali¬ 
quam  organorum  illorum  relationem  suspicari  nos  iubet, 
neque,  cum  arteriae  vndique  in  locis  ab  externis  laesionibus 
tutissimis  decurrunt,  neruos  vnice  eadem  de  causa,  ad 
arcendas  nempe  violentias  externas,  iisdem  in  locis  collo¬ 
catos  esse  videtur. 

Plurimae  eaedemque  maioris  diametri  arteriae  comites 
habent  neruos,  magnitudine  et  numero  arteriae  magnitudi¬ 
nem  vel  adaequantes ,  vti  in  plurimorum  thoracis  et  abdo¬ 
minis  viscerum  arteriis  id  obseruari  potest,  vel  etiam  supe¬ 
rantes,  vti  in  extremitatum  musculis  voluntariis  patet. 

Illud  vero  arteriarum  et  neruorum  confinium  cellulosae 
vtrumque  organon  connectentis  ope  maius  adhuc  acquirit 
incrementum,  ita  vt,  si  ad  detegendum  neruum  corporis 
quaedam  pars  inciditur,  vna  cum  neruo  arteria  analoga 
inueniatur.  Liceat  hic  mihi  repetere  illa,  quae  circa  pecu- 


* 


«  Elementor.  physiol.  Tom.  IV.  pag.  198* 

liarem  neruorum  structuram  clarissimorum  virorum  obser¬ 
vationibus  iam  diuulgata  sunt. 

Vnusquisque  truncus  nerueus  compluribus  singulis  ad 
longitudinem  inter  se  coniunctis  constat  filamentis  nerueis , 
id  est  tubulis  tenuissimis,  qui  densissima  cellulosa  conflati 
multis  vasculis  sanguiferis  perreptantur,  ac  in  canaliculo 
suo  medullam  nerueam  continent;  singula  illa  filamenta 
cellulosa  tenerrima,  vniuersae  telae  cellulosae  propagine, 
intime  inter  se  connectuntur,  sicque  singulus  quisque  existit 
truncus  neruosus,  qui  exterius  communi  cellulosa  circum- 
voluitur.  Denique  cum  eadem  cellulosa,  quae  singula  ner- 
vorum  filamenta  dicta  ratione  connectit,  neruosque  exterius 
obducit,  arteriarum  quoque  tunicam  musculosam  cellularis 
nomine  exterius  obducat,  nerui  autem  et  arteriae,  vti  supra 
memoratum  est,  inuicem  sibi  comites  sint;  tali  ratione 
inter  vtramque  partem  vinculum  arctissimum  a  natura  est 
constitutum. 

Tela  liaec  cellulosa,  arterias  et  neruos  vbique  colligans, 
in  voluntariorum  musculorum  arteriis  laxior  est,  maiores- 
que  cellulas  continet ,  in  arteriis  organorum  internorum 
densior  est  et  subtilior  ;  compluribus  in  partibus  maiori 
minoriue  pinguedinis  quantitate  gaudet. 


•  .  o  4  16 

'  •  Nihilominus  tamen  dantur  quibusdam  in  corporis  hu¬ 
mani  regionibus  nerui  et  arteriae,  quae  ab  enarrata  hucus¬ 
que  mutuae  vicinitatis  methodo  discrepant ,  solitariaeque 
decurrunt.  "  Huius  census  sunt  singuli  nemorum  ceruica- 
lium  rami  musculares ,  porro  arteriae  menningeae  et  peri¬ 
cardiacae.  In  vniuersum  tamen  haec  sententia  ferri  potest, 
arterias  et  neruos  sibi  inuicem  comites  esse . 

§.  I V. 

De  ratione ,  qua  nemorum  ramuli  arterias  adituri 

truncis  suis  decedunt . 

Repetere  hic  iterum  volo  anatomicorum  circa  nemo¬ 
rum  structuram  obseruationes,  vt  perspicuum  fiat  lectori, 
qua  ratione  neruuli  arteriis  destinati,  antequam  has  ipsas 
adeunt,  truncis  suis  decedant. « 

Atque  ab  extimo  filamentorum  in  neruum  colligatorum 
strato  vnicum  vel  plura  filamenta  paulatim  a  reliquis  de¬ 
flectuntur,  cellulosa  vero,  singula  omnia  filamenta  colli¬ 
gans,  nouum  spatium  maiori  agmine  replet,  et  singula  illa 
filamenta  a  trunco  aberrantia  circumuoluendo  integrum  in 
*  neruulum  format.  Neruulus  hic  recens  progenitus ,  sensim 
sensimque  a  trunco  suo  magis  decedens,  cum  hoc  anguli 

maxime 

maxime  obtusi  figuram  adaequat,  in  altera  vero  opposita 
sua  facie  cum  trunco  continuato  interstitium  anguli  acutis¬ 
simi  speciem  referens  format,  quod  densissima  interce¬ 
dente  cellulosa  impletur.  Angulus  autem  ille  superior, 
quem  format  neruulus  cum  superiore  trunci  sui  portione, 
obtusus  semper  est,  donec  neruulus  iam  ad  nonnullarum 
linearum  longitudinem  trunco  suo  decesserit,  quo  facto 
locum,  cui  destinatus  est,  petiturus,  directionem  suam  vel 
vlterius  seruat,  vel  mutat. 

Tali  ratione  et  neruuli  existunt  illi,  de  quibus  hic 
sermo  est,  qui  arteriarum  vel  tunicis  vel  celluloso  ambitui 
destinati  sunt.  Exiles  hi  neruuli  ynico  vel  pluribus  filamen¬ 
tis  dicta  ratione  conflantur.  Via  illis  ad  arterias  breuissima 
est,  cumque  simul  in  cellulosa  nerui  et  arteriae  truncum 
connectente  oculis  quasi  se  subducunt,  haud  sine  difficul¬ 
tate  detegi  possunt:  accedit  hic,  quod  leuissima  cellulosae 
circumpositae  tensio  teneros  illos  neruulos  dilacerando  tam 
facile  laedit,  quamobrem  hi  neruuli  adeo  difficulter  inde  a 
suo  ortu  vsque  ad  ingressum  in  arteriarum  substantiam 
cultro  inuestigari  possunt. 

Horum  neruulorum  frequentiam  quod  attinet,  anno¬ 
tandum  est,  iis  in  locis,  in  quibus  arteriarum  ramificationes 

fiunt,  plures  neruulos  ad  arterias  earumque  ramos  accedere, 
quam  vbi  arteriae  singulos  tantum,  surculos  demittunt. 


§.  V. 

De  modo ,  quo  neruuli  ipsam  arteriarum  substantiam 

t 

adeunt. 


Non  omnes,  qui  arterias  petunt,  neruulL earum  sub¬ 
stantiae  sese  insinuant.  Dantur  enim  vndique  neruuli, 
qui  arteriarum  tunicam  muscularem  adire  quidem  videntur, 
qui  vero  arteriae  tubum  obliqua  directione  transcendentes, 
paucissimis  ad  muscularem  arteriae  tunicam  filamentis  de¬ 
missis,  in  tela  cellulosa  arteriae  circumdata  siue  aliis  vici¬ 
nis  partibus  euanescunt. 


Eiusmodi  nerui  iam  inde  ab  exortu  suo  deposita  figura 
cylindrica  latiorem  magis  planioremque  formam  induunt, 
ita  vt  magnitudo  eorum  nunc  quoad  arteriae  magnitudinem 
insignior  appareat.  Postquam  ad  ipsam  arteriam  accesse¬ 
runt,  tunicae  eius  musculari  laxae  cellulosae  ope  affiguntur. 
In  hac  cellulosa  per  aliquot  linearum  vel  etiam  pollicum 
spatium  procedunt,  in  eadem  arteriae  facie  recta  linea  vel 
permanentes,  vel  auersam  eius  faciem  serpentino  cursu 
petentes.  Haud  rarum  est,  inuenire  eiusmodi  neruulos, 


qui  per  breue  tantum  tempus  in  eadem  arteria,  quam  pri¬ 
mum  adiuerint,  commorati,  mox  eiusdem  arteriae  ramum 
vel  vicinam  aliam  arteriam  petant  eamque  comitent. 

X 

Nerui,  de  quibus  hic  loquimur,  quamdiu  aliqua  adhuc 
latitudine  gaudent,  ad  tunicam  ipsius  arteriae  musculosam, 
quantum  ego  obseruasse  mihi  videor,  ramulos  edunt  nullos, 
ac  nonnisi  tum,  cum  ex  iis  ramificando  nonnulli  iamiam 
surculi  in  telam  cellulosam  euaserint,  filamenta  aliquot  cel¬ 
lulosam  illam  perforantia  tunicam  muscularem  adeunt. 

Molles  sunt  isti  arteriarum  neruuli  et  quasi  pulposi, 
ita  vt  perscrutatio  illorum  difficillima  sit.  Egomet  ipse 
hanc  ob  causam  tenerrima  eorum  filamenta  cultro  prosequi 
nunquam  potui,  hoc  tamen  ex  incisionibus  meis  colligere 
mihi  posse  credo,  plurimos  neruorum  mollium  surculos  in 
tela  cellulosa  arteriis  circumdata  sensim  sensimque  huius 
ipsius  laxitatem  et  habitum  magis  induere,  atque  in  ea 
euanescere,  imo  in  eius  formam  quasi  transire,  paucissima 
vero  eorum  filamenta  ipsam  arteriae  tunicam  muscularem 
petere. 

Idem  argumentum  continuatur . 

Qui  fibris  arteriarum  muscularibus  proprie  destinati 
esse  videntur  nerui,  a  mollibus  neruis  modo  descriptis  ex¬ 
terno  suo  habitu  satis  iam  dignoscendi  sunt.  Forma  enim 
eorum  magis  cylindrica  est,  apparent  ideo  tenuiores,  ita  vi 
a  telae  cellulosae  filis  difficulter  djstingui  queant.  A  trun- 
cis  suis  ad  arterias  breuissima  via  ingrediuntur;  tensiores 
quasi  apparent,  quam  nerui  supra  descripti.  Eiusmodi 
neruus  pilum  equinum  crassitie  parum  plerumque  superans, 
postquam  de  trunco  suo  methodo  memorata  obtuso  sub  an¬ 
gulo  decesserit,  arteriam,  cui  inseruit,  recta  via  petit. 
Perforata  obliqua  directione  cellulosa,  ad  muscularem  tuni¬ 
cam  accedit.  Qui  hucusque  nerui  adhuc  speciem  prae  se 
ferebat  surculus  neruosus ,  nunc  conglomeratae  cellulosae 
similis,  latior  pellucidiorque  fit,  ac  tenuis  membranulae  ad 
instar  muscularibus  arteriae  fibris  superimpositus  apparet. 
Hanc  si  attollis  caute  volsella  nerueam  vt  ita  dicam  mem¬ 
branam,  microscopio  vsus  videbis  in  ea  diuergentes  e  trun¬ 
culo  suo  radiatim  strias  tenerrimas  medullares,  ad  fibras 
arteriae  musculares  accedentes.  Harum  striarum  diuergen- 
iium  directio  quoad  canalis  arteriosi  directionem  partim 


longitudinalis  est,  partim  o^iqua,  partim  transuersa ,  id 
quod  iam  ex  diuergentium  praedicato  satis  patebit. 

Tenerrimi  sunt  lii  arteriarum  neruuli,  et  ob  suam  cum 
cellulosa  arteriae  connexionem  dignotu  et  perscrutatu  dif¬ 
ficillimi.  Equidem  in  eos  inquisiui  in  cadaueribus  adoles¬ 
centium  macilentis,  quorum  arterias  massa  ceracea  rubra 
bene  repleueram.  Harum  arteriarum  maiores  cum  inuo- 
lucris  suis  nondum  incisis  per  aliquot  dies  in  spiritu  vini 
aqua  diluto  posui,  quo  postea  neruulos  sine  impedimento 
dignoscere  potui,  praecipue  si  arteria  cum  neruis  et  cellu¬ 
losa  aere  aliquodammodo  siccari  incipiebat,  quo  minuta 
partium  splendor  et  pelluciditas  neruorum  fdamenta  melius 
a  cellulosa  reddebant  distinguenda.  '  \ 

§.  VII. 

Quae  ex  his  obseruationibus  liquent ,  docetur. 

Ea,  quam  praecedentibus  duobus  paragraphis  dedi, 
neruorum  arteriacorum  descriptio  demonstrat,  duplicis  ge¬ 
neris  neruos  illos  esse  * ,  vnum  scilicet  neruorum  genus 

f 

"  Hocce  neruorum  arteriacorum  discrimen  compluribus  iam  ab¬ 
hinc  annis  Xaverius  Bichab ,  excellentis  ingenii  vir,  annota¬ 
vit,  Huius  viri  opus  anatomicum  ^  physiologiae  studiosis 


singulis  tubi  arteriosi  regionibus  dicatum  esse,  alterum 
vero  ad  vniuersum  arteriae  tractum  spectare.  Secundi 
Imius  generis  nerui  in  cellulosa  arteriis  circumdata  quoad 
maximam  partem,  vt  mihi  videtur,  euanescentes ,  suspicio¬ 
nem  mouent,  annumerandam  esse  cellulosae  illae  maiorem 
in  corpore  viuo  dignitatem,  quam  quae  mechanicae  solum 
interstitiorum  repletioni  inseruiat.  Dum  contra  neruuli, 
ipsam  arteriae  tunicam  muscularem  adeuntes,  huius  ipsius 
ad  vitam  vegatiuo  animalem  spectare  videntur,  proba¬ 
bile  apparet,  secundae  classis  neruos,  in  cellulosa  arteria¬ 
rum  tunica  decurrentes,  alium  insuper  finem,  quam  solum 
tubi  arteriosi  massam  respicere  *.  Quinam  autem  finis  ille 
sit,  diiudicare  non  possum;  nihilominus  tamen  permis- 

maxima  cum  vtilitate  legendam,  in  nemorum  arteriacorum 
historia  prae  omnibus  aliis  mihi  satisfaciebat.  Vl^risbergii  de 
neruis  viscerum  abdominalium  commentationes  ad  manus  mihi 
non  erant. 

*  ,,Neruorum  enim,  qui  arterias  complectuntur  et  comitantur, 
quorum  ingens  profecto  numerus  est  in  collo,  thorace  et  ab¬ 
domine,  nonnisi  minima  pars  est,  quae  in  carneas  arteriarum 
tunicas  impenditur,  dum  reliqua  eaque  maxima  eorundem  ner¬ 
vorum  vis  et  copia  aliis  vsibus  manifestissime  est  destinata.,, 

Scarpa  tabui,  neurol.  Proem,  §.  XXXI. 

sum  milii  sit,  aliquam  liac  de  re  coniecturam  in  medium 
hic  proferre ,  sicque  sanguinem  arteriis  contentum  tanquam 
praecipuum  neruorum  illorum  scopum  in  suspicionem  vo¬ 
care,  propterea  quod  neruorum  illorum  origo,  frequentia, 
et  habitus  variis  in  corporis  partibus  pro  varia  singularum 
arteriarum  in  vita  dignitate  diuersa  est.  Cor  enim ,  totius 
circulationis  sanguinis  centrum,  ut  et  arteriae  organis  ad 
vitam  maxime  necessariis  dicatae  eiusmodi  neruos  (vt  ita 
dicam  comitantes )  quoad  maximam  partem  adipiscuntur  e 
systemate  sympathico,  cum  contra  voluntariorum  musculo¬ 
rum  arteriae  neruos,  de  quibus  hic  agitur,  e  proximis  ence¬ 
phali  vel  medullae  spinalis  neruorum  truncis  accipiant :  dein¬ 
de  in  tela  cellulosa,  viscerum  thoracicorum  et  abdominalium 
arterias  condente,  eiusmodi  neruorum  tanta  est  frequentia, 
Vt  eximii  inde  existant  plexus  ,  dum  e  contrario  in  volunta¬ 
riorum  musculorum  arteriis  neruorum  istorum  numerus 

s 

admodum  exiguus  sit:  denique  et  nerui  nostri  peculiari 

quadam  indole  gaudent,  qua  satis  iam  ab  aliis  neruis  diuersi 

apparent;  sunt  enim  quoad  colorem  flauicantes,  pellucidi- 

tatis  quadam  specie  praediti ,  ac  dum  in  eis  arteriarum  nex*- 

vis,  de  quibus  paragrapho  sexto  locutus  sum,  perscrutatio-  „ 

nis  difficultas  a  nimia  eorum  exiguitate  pendet,  hic  neruos 
v 


nostros  magis  ob  suam  mollitiem  et  quasi  dissolubilitatem 
difficulter  ad  examen  vocari  posse  satis  constat  *. 

'  §.  VIII. 

Continua  t  i  o . 

Si  nonnullis  in  arteriis  neruos  comites  contemplamur, 
facile  nobis  incidit  suspicio,  teneros  illos  neruos  arteriarum 
parietibus  nonnisi  tamquam  scalis  vti,  quo  securiores  ad 
loca,  quibus  destinati  sunt,  accedere  possint.  Inter  alia 
hanc  suspicionem  praecipue  cordis  nerui  mouent,  quorum 
maximae  a  sympathico  radices,  magnus  nempe  cardiacus  ner¬ 
vus  et  longus ,  maiori  prorsus  itinere  ad  ipsam  cordis  basin 
*  » 

accedunt;  atque  hac  in  via  vero  simillimum  est,  neruos  illos 
adscendentium  arteriarum  truncis  quasi  fulcris  vti,  dum, 
cellulosa  illis  affixi,  eorum  interstitia,  in  quae  ramulos  ad 

vaso- 

«  Tunicae  arteriarum  cellularis  externae  quoad  consistendam 
aliquam  cum  neruis  analogiam  et  a  reliqua  cellulosa  diuersita- 
tem  demonstrant  macerationis  et  coctionis  experimenta,  quae 
cel.  Bichab  instituit.  Vid.  eius  Anabomie  generale  tom.  I. 
sect.  I. 

Praeterea  comparare  lectorem  rogo ,  quae  de  neruorum 
mollium  vsu  hoc  in  paragrapho  protuli,  cum  iis,  quae  in 
thesium  mearum  inauguralium  quarba  dixi. 

vasorum  substantiam  mittunt,  transcendunt,  sicque  cor 
ipsum  attingunt. 

Prima  mihi  huius  rei  suspicio  mota  est,  cum  in  cerebro 
equino  perlustrarem  arterias  massa  rubra  repletas;  ibi 
microscopio  vsus  lucente  sole  in  retis  mirabilis  truncis  arte¬ 
riosis  singula  detexi  filamenta  neruea,  in  arteriarum  dorsis 
pronus  repentia,  quae  ad  arteriarum  decedentes  ramulos 
teneras  propagines  demittebant;  propagines  vero  illas  non¬ 
nisi  ad  paucarum  linearum  longitudinem  tenuitatis  causa 
prosequi  potui.  Ibi  piae  matris  cellulosa,  vascula  omnia 
inter  se  colligans,  nimium  erat  subtilis,  quam  quae  teneris 
illis  neruulis  securam  satis  praeberet  viam,  quamobrem 
neruuli  arteriarum  ramulis  dicati,  ad  iter  suum  iuste  et 
tuto  peragendum,  truncorum  arteriosorum  dorsis  tanquam 
scalis  vtebantur. ' 

•  •  /  • 

Ansae,  quibus  maiores  neruorum  trunci  variis  in  locis 
arterias  ambiunt,  eiusdem  census  esse  videntur;  sed  quum 
ex  eiusmodi  ansis  plerumque  etiam  ad  arteriarum  tunicam 

muscularem  et  telam  cellulosam  nonnulla  filamenta  neruea 

✓ 

euadunt,  probabile  videtur,  tales  ansas  his  in  locis,  vt  tri¬ 
plici  simul  scopo  inseruiant,  collocatas  esse  a  natura. 

j  1  v  ~ .  / "  - . 

§.  IX. 

Disquiritur ,  num  arteriae  minores  nemorum  ditiores 

sint  maioribus. 

Arterias  minores  grandioribus  pluribus  que  n  eruis  gau¬ 
dere,  quam  maiores  arterias,  ac  neruorum  in  arteriis  fre¬ 
quentiam  cum  ipsarum  arteriarum  decrescentia  crescere, 
Lunc  vsque  in  diem  omnibus  in  compendiis  anatomicis  nar¬ 
ratur  *.  Haec  autem  sententia  originem  suam  eo  duxisse 
videtur,  quod  maioris  diametri  arterias,  vti  aortam,  sub- 
clauias,  carotides,  ac  arterias  extremitatum  principales,  nul¬ 
lis  adeo  plexibus  neruosis  cinctas  videbant  anatomici,  mino¬ 
rum  arteriarum  ad  instar,  quales  in  primis  viscerum  abdo¬ 
minalium  arteriae  sunt. 

Ego  met  ipse,  obseruationibus  meis  confidens,  sentem 
tiam  illam  oppugnandi,  ius  habere  mihi  videor.  Compluri¬ 
bus  enim  in  iuuenilis  aetatis  cadauerihus  in  ipsam  hanc  rem 
inquisiui,  atque  in  omnibus  hisce  cadauerihus  obseruaui, 
maioribus  et  minoribus  arteriis  quoad  neruos  earum  nullum 
discrimen  interesse.  Duobus  in  cadaueribus  complures  ner¬ 
vulos  e  paris  vagi  plexibus  oesophageis  oriundos  vsque  ad 

Vid.  e.  g.  Soemmerring  Gefaefslehre  §.  50.  pag.  7 !• 


ipsam  aortae  descendentis  tunicam  muscularem  tendentes 
obseruaui.  Omnes  iili  neruuli  ratione,  quae  superius  ex¬ 
posita  est,  in  muscularis  tunicae  superficie  euanescebant, 
ideoque  in  eam  neruorum  arteriacorum  classem  pertinere 
mihi  videntur,  quae  proprie  fibris  arteriarum  muscularibus 
prospicit.  Contra  omnibus  in  cadaueribus  hunc  in  finem 
incisis  aorta  descendens  admodum  exiguam  frequentiam 
istiusmodi  neruorum  mihi  obtulit,  qui  in  tunica  cellulari 
oculis  se  subducunt,  quos  paragrapho  quinto  descripsi. 
Persuasum  itaque  mihi  est,  discrimen  illud,  quod  anato¬ 
mici  quoad  neruorum  diuersis  in  arteriis  frequentiam  sta¬ 
tuunt,  nonnisi  ad  neruos  telam  cellulosam  perreptantes  per¬ 
tinere  ,  dum  neruorum  ad  fibras  arteriarum  musculares  ten¬ 
dentium  numerus  omnibus  in  arteriis  pro  portione  par  sit. 

§.  X. 

Num  dentur  arteriae  neniis  destitutae . 

Altera,  quae  hodie  in  omnibus  anatomes  compendiis 
occurrit,  propositio  omnes  neruis  praeditas  esse  arterias 
docet  *.  Hoc  dogma  sola  magis  conclusione  de  quadam 
omnium  arteriarum  quoad  structuram  analogia ,  quam  fideli 

*  Soemmerring  3.  c„ 

naturae  obseruatione  exstitisse  mihi  videtur;  mihi  saltem 
diuersis  in  arteriis  certos  detegere  posse  neruos  acutissimis 
quoque  adhibitis  vitris  nunquam  contigit. 

Magnus  incisor  Italicus  Antonius  Scarpa ,  summi  in¬ 
genii  vir,  in  opere  illo  egregio  *  describit  neruos  a  Hallero 
molles  dictos,  qui  ganglio  sympathici  ceruicali  summo  ex¬ 
euntes  ,  carotidem  cerebralem  eo  vsque ,  quo  canali  suo 
Osseo  egreditur,  comitant,  eosque  neruos  vsque  ad  hunc 
locum  cultro  prosequi  viro  clarissimo  semper  contigit;  su¬ 
perius  autem ,  vbi  dicta  arteria  prope  cerebri  basin  singulos 
in  ramos  diuiditur,  ne  vnicum  quidem  filamentum  nerueum 
e  neruis  illis  oriundum  acutissimis  quoque  micros copiis  ad¬ 
hibitis  detegere  potuit.  Item  JVrisbergius  plexum  ner¬ 
vosum  descripsit,  qui  arteriam  vertebralem  inde  ab  ortu 
suo  vsque  ad  arteriae  basilaris  initium  oomitat  **,  atque 
huius  plexus  neruulos  distincte  ad  ipsius  circuli  Willisii 
initium  oculo  prosequi  haud  potuit. 

Horum  sagacissimorum  virorum  circa  hanc  rem  inqui¬ 
sitiones  compluribus  in  cadaueribus  repetii,  eundemque 

*  Tabulae  neurologicae  ad  illustrandam  historiam  anatomicam 
cardiacorum  neruorum  etc.  in  explicatione  tab.  Ill.nr.  52. p.  25. 

In  commentationis  de  neruis  arterias  venasque  comitantibus 
§.  XXX. 

euentum  obseruaui;  nerui  enim  carotidem  cerebralem  co¬ 
mitantes  in  ea  regione,  vbi  arteria  canalem  osseum  deserens 
sinum  durae  matris  cauernosum  petit,  sub  ipso  microscopio 
oculis  meis  euanescebant,  ita  vt  paulo  superius  ne  vllum 
quidem  illorum  vestigium  detegere  possem;  deinde  et  in 
arteria  basilari,  massa  ceracea  rubra  bene  repleta  variis  in 
cadaueribus  detexi  strias  nerueas  tenuissimas,  quae  de  arte¬ 
riarum  vertebralium  plexibus  neruosis  in  arteriae  basilaris 
dorso  adscendebant,  pronusque  tendebant;  harum  striarum 
paucas,  easque  haud  satis  distincte,  microscopii  ope  ad 
ipsas  cerebri  arterias  profundas  contendentes  obseruare 
potui,  vlterius  vero,  in  arteriae  basilaris  ramis  communi¬ 
cantibus  ,  ne  vllum  quidem  neruulo  simile  inuenire  valui. 
Persuasum  itaque  mihi  est,  nemorum  vtriusque  plexus  nul¬ 
lam  esse  in  circulo  Willisii  communicationem. 

Nonnullis  in  cadaueribus  encephali  basin  perscrutabar , 
num,  qui  prope  Willisii  circulum  e  cerebri  vel  nodi  ence¬ 
phali  massa  emergunt ,  neruorum  trunci  arteriis  vicinis  sur¬ 
culos  donarent,  et  ne  vnicum  quidem  eiusmodi  surculum 
conspexi.  Denique  et  in  ipsis  cerebri  et  cerebelli  arteriis 
cera  rubra  repletis,  quod  aliquam  cum  neruulo  aleret  simi¬ 
litudinem,  nihil  prorsus  inueni.  Encephali  igitur  arterias 

. 7. _  ..  <.  ...  -  "S- -  1  . 

neruis  carere  censeo. 

Secundinarum  hominis  arterias  quod  attinet,  placentas 
duas  per  funiculorum  vmbilicalium  arterias  massa  rubra  re- 
pleui,  atque  in  arteriis,  cum  vmbilicalibus  tum  placentalibus, 
neruis  detegendis  operam  dedi,  sed  frustra;  tenues  et  pel¬ 
lucidae  arteriarum  tunicae  ne  vnicam  quidem  striam  ner¬ 
vulo  similem  oculis  meis  armatis  obtulerunt.  Praeterea 
quum  in  omnibus  anatomicorum ,  qui  de  secundinis  scripse¬ 
runt,  libris  nullam  prorsus  neruorum  in  funiculo  vmbilicali 
vel  placenta  vteri  obseruatorum  mentionem  inuenirem , 
funiculi  vmbilicalis  et  placentae  arterias  neruis  prorsus 
destitutas  esse  vero  simillimum  est. 

§.  XI. 

Continuati  o. 

Duobus  in  cadaueribus  circa  hepar,  lienem  ac  renes 
experimenta  feci,  num  neruos  viscerum  illorum  arterias 
comitantes  in  ipsam  viscerum  massam  cultro  prosequi  pos¬ 
sem;  at  horum  experimentorum  euentus  nullius  erat  mo¬ 
menti  ;  nam  eiusmodi  neruuli ,  simulae  per  paucarum  linea¬ 
rum  spatium  viscerum  parenchyma  in  arteriarum  dorsis 
intrauerant,  in  duos  vel  tres  latiores  et  tenuiores,  quoad 

•olorem  fuscos,  sese  diuidebant  ramos,  qui  tres  circiter 
lineas  diuergebant,  tumque  visum  meum  fugiebant  *. 

Si  obseruationibus  bis  comparantur  ea,  quae  viri 
sagacissimi  Reisseisen  et  Soemmerring  circa  pulmonum 
structuram  annotarunt,  plexus  cardiaci  ramos  a  sympathico 
molles  ipsam  pulmonum  substantiam  haud  ingredi,  sed 
extra  eam  decursum  suum  facere**,  emanat  inde  conclusio, 
systematis  sympathici  propagines  arterias  sibi  subordinatas 
in  thoracis  et  abdominis  cauo  parce  tantum  in  ipsam  visce¬ 
rum  substantiam  comitare :  vlterius  inde  concludi  possit, 
arterias,  simulae  visceris  parenchymatosi  massam  intraue- 
rint,  alia  deinceps  fabrica  gaudere,  atque  ad  aliam  quam¬ 
dam  organisationis  classem  pertinere.  Exceptionem  hic 
faciunt  testiculorum  et  pulmonum  arteriae,  vtpote  quae  in 
ipso  viscerum  suorum  parenchymate  multis  comitantibus 
neruis  gaudent. 

Hanc  denique  diuersorum  viscerum  diuersam  quoad 
neruos  structuram  si  in  ordinem  aliquem  ponimus,  certi 

j 

*  Num  alii  iam  dissectores  circa  hanc  rem  experimenta  fecerint 
nescio. 

Reisseisen  und  Soemmerring  Preisschriften  tiber  die  Struetur, 
die  Verrichtung,  und  den  Gebrauch  der  Lungen»  Berlin 
1808.  8.  pag.  39  et  136, 


I 

quid  fortasse  exinde  concludi  poterit  circa  diuersam  organo¬ 
rum  functionem  chemico  animalem,  praesertim  quoad 
mutuum  systematis  neurici  et  vasculosi  inter  se  comrner- 

4 

cium. 

iV‘,  f  ■ :  vS.  XII.  ^ 

'  ‘  V-  \ 

De  neruis  arteriacis  annotatio  quoad  aetatis  et  sexus 

discrimina. 

Non  possum  hic  mihi  temperare,  quin  obseruationis , 
quam  compluribus  in  cadaueribus  colligere  mihi  contigit, 
quam  vero  ea,  qua  par  est,  solertia  in  magno  cadauerum 
numero  perpendere  non  potui,  publice  hic  mentionem 
faciam. 

Scilicet  quotiescunque  cadauer  senile  ad  neruos  arteria¬ 
cos  explorandos  incidebam ,  breuium  illorum  ad  ipsam  arte¬ 
riarum  tunicam  muscularem  tendentium  neruulorum  pau¬ 
ciores  semper  inueni,  quam  in  iuniorum  corporibus.  Id 

•  ■ 

postquam  aliquoties  in  senum  cadaueribus  expertus  essem, 
huius  rei  causam  vlterius  inuestigare  propositum  mihi  erat, 
ideoque  in  diuersae  aetatis  cadaueribus  illam  in  rem  pro¬ 
prie  inquisiui,  quo  factum  est,  vt  ea,  quae  initio  expertus 
eram,  posteris  incisionibus  affirmata  viderem.  luuenilibus 


enim 


enim  in  cadaueribus  proprios  tunicae  arteriarum  muscula¬ 
ris  neruulos  sub  iis,  quas  paragrapho  sexto  enarraui,  con¬ 
ditionibus  aperte  semper  obseruare  mihi  licuit;  quo  pro¬ 
vectiores  autem  aetate  fuerunt  homines ,  quorum  corpora 
cultro  anatomico  subiiciebam,  eo  difficilius  mihi  fuit, 
tunicae  muscularis  proprios  neruulos  in  eadem  frequentia, 
qua  in  iuuenibus  gaudent,  dignoscere.  Subiectum  aetate 
maxime  prouectum,  cuius  in  arteriis  hanc  rem  obseruabam, 
cadauer  erat  viri  septuagenarii,  in  quo  plures  extremitatum 
et  viscerum  abdominalium  arterias  perscrutabar.  Hic  arte¬ 
riarum,  praesertim  in  extremitatibus,  tunica  muscularis 
multo  rigidior  mihi  visa  est,  quam  in  iunioribus  apparet, 
color  illius  olim  roseus  nunc  liuens  sese  obtulit  ,  splendo¬ 
remque  quasi  aponeuroticum  praebuit;  Cellulosa  talem 
muscularem  tegens  itidem  rigidior  densiorque  facta  erat: 
nonnullos  quidem  cellulosam  illam  perforantes  muscularem- 
que  adeuntes  neruulos  in  omnibus,  quas  considerabam, 
arteriis  obseruaui,  reliqui  autem  numerosi  tunicae  muscula¬ 
ris  neruuli  proprii  in  cellulosam  quasi  telam  diffflati  conspi¬ 
ciebantur. 

Quo  libentius  ego  hanc  obseruationem  in  magna  cada- f 
verum  serie  perpenderim ,  eo  magis  doleo,  ob  cadauerum 

et  temporis  defectum  suauissimum  id  mihi  negotium  esse 
denegatum:  satis  itaque  habere  cogor,  hanc  rem  celeberri¬ 
morum  virorum  indagationibus  relinquere. 

XIII. 

Continuatio . 

Quae  si  obseruatio  peritiorum  dissectorum  experimen¬ 
tis  probaretur,  existeret  inde  amplificatio  haud  inconspicua 
physiologiae ,  praecipue  circa  doctrinam  de  processus 
vitae  vegetatiui  in  senio  labe;  quae  amplificatio  maius  adhuc 
incrementum  acquirit  eo,  quod  senilium  cadauerum  arteriae 
rariora  quoque  vasa  vasorum  offerunt.  Possibilem  autem 
esse  eiusmodi*  neruorum  arteriacorum  in  senio  mutatio¬ 
nem,  euincit  mutatio  ,  quam  complures  alii  nerui  in  senec¬ 
tute  subeunt,  vti  e.  g  subcutaneus  malae,  qui  canale  in  osse 
zygomatico  occlusa  in  textum  quemdam  cellulosum  difflatur, 
tumque  ab  anatomico  haud  sine  difficultate  dignosci  adhuc 
potest.  Porro  si  referimus  huc  experientiam  cludum  iam 
vulgatam,  quod  tendines  atque  aponeuroses  in  iuuenilibus 
quoque  cadaueribus  rara  tantum  vasa  ostendunt,  neruique 
nondum  perspicue  in  illis  detecti  sunt,  illa  mea  de  neruis 
arleriacis  in  senectute  suspicio  magis  adhuc  probabilior  red- 


ditur,  quia  arteriarum  tunica  muscularis  in  senectute  quoad 
externam  suam  speciem  aponeurosi  liaud  longe  absimilis  est. 

Interea  quum  numerosae  circa  hanc  rem  obseruationes 
mihi  desunt,  ea,  quae  enarraui,  nonnisi  tamquam  problema 
intelligi  volo. 

* 

Denique  num  circa  arteriarum  neruos  quoad  sexus  dif¬ 
ferentiam  discrimen  aliquod  versetur,  obseruationibus , 
quae  huc  faciant,  destitutus,  definire  nequeo,  quamuis  et 

G> 

hic  physiologica  et  pathologica  corporis  viui  phaenomena, 
annuere  videntur. 


Haec  sunt,  quae  in  homine  circa  neruos  arterias  adeun¬ 
tes  et  comitantes  obseruasse  oculisque  meis  vidisse  persua¬ 
sus  sum,  quaeque  ita  peritis  simorum  virorum  examini 
subiicio.  Viribus  meis  nimium  diffido ,  quin  certum 
habeam,  fore  vt  peritiores  fabricae  corporis  humani  perscru¬ 
tatores  multa,  quae  vidisse  puto,  visaque  refero,  propriis 

suis  incisionibus  explicent  atque  corrigant;  nihilominus 
tamen  hac  in  re  illorum  virorum  indulgentia  confido  , 
propterea  quod  nonnisi  anatomes  amore  ductus  terram 
istiusmodi  omnino  incognitam  inuestigare  mihi  sumsi. 
Brutorum  arterias  pari  ratione  cultro  anatomico  subiicere 
et  occasionis  et  temporis  defectus  impediebat.  Si  quando 
tempora  mihi  forent  feliciora,  vlterioribus  disquisitionibus 
lucem  huic  rei  maiorem  afferre  propositum  mihi  habeo. 

FIGURARUM  EXPLICATIO, 

Figura  'prima . 

Arteriae  brachialis  sinistrae  e  cadauere  feminae  portio, 
cuius  pars  superior  remota  cellulosa  tunicam  muscularem 
exhibet,  inferior  pars  cellulosam  adhuc  conspiciendam 
offert.  Singulae  nerui  mediani  diuisiones,  artificiose  ab  in¬ 
vicem  seiunctae ,  arteriam  circumdant,  eique  ramos  arteria¬ 
cos  quinque  donant,  quorum  quatuor  superiores ‘ipsam  mus¬ 
cularem  ratione,  quam  paragrapho  sexto  exposui,  adeunt, 
inferior  vero  quintus  ramus  tunicam  arteriae  cellularem 
perreptans  oculis  sese  subducit. 

Ramorum  arteriacorum  crassities  hac  in  icone  statum 
naturalem  quater  circiter  superat. 

Figura  '  secunda. 

'  m 

Quum  in  theatro  anatomico  Moguntino  disquisitionum 
mearum  circa  arteriarum  neruos  maximam  partem  perfice¬ 
rem  ,  fortuito  quodam  casu  in  cadauere  iuuenis  cor  inueni, 
cuius  omnis  pinguedo  in  materiam  pellucidam  quasi  oleosam 
mutata  erat,  ita  vt  omnes  huius  cordis  nerui  absque  vllo 
artis  adiumento  bene  conspici  possent;  quamobrem  cor 
illud  neruis  cardiacis  proprie  examinandis  destinabam,  mas- 


sa  que  ceracea  rubra  bene  repletum  per  aliquot  dies  in 
spiritu  vini  acidi  nitrici  pauxillo  permixto  ponebam,  quo 
factum  est,  vt  neruos  cardiacos  sine  vlla  difficultate  cultro 
perlustrans,  inciderem  in  rem  valde  memorabilem,  quae 
cordis  liuius  iconem  parandi  causa  mihi  erat.  Plurimae 
enim  plexus  cardiaci  propagines  arteriarum  coronariarum 
ramos  haud  stricte  comitabant,  sed  obliqua  directione  arte¬ 
rias  transcendebant,  carnem  cordis  petentes;  compluribus 
in  locis,  vbi  arteriae  talem  neruorum  transitum  patiebantur, 
teneros  surculos  nerueos  e  neruorum  lateribus  ad  apicem 
cordis  spectantibus  emergentes  ad  arterias  detexi,  qui  ratio¬ 
ne  paragrapho  sexto  descripta  in  arteriarum  superficie 
directione  magis  longitudinali  euanescere  sub  microscopio 
mihi  videbantur. 

Haec  obseruatio  probat,  quod  Scarpa  ait:  „Neruo- 
,,rum,  qui  arterias  complectuntur  et  comitantur,  nonnisi 
,, minima  pars  est,  quae  in  carneas  arteriarum  tunicas  im¬ 
penditur,  dum  reliqua  eaque  maxima  eorundem  neruorum 
„vis  et  copia  aliis  vsibus  manifestissime  est  destinata.,. 


ANNOTATIONES  ANATOMICAE 

TELAM  CELLULOSAM. 

Septenne  iam  meum  cum  studio  anatomico  commercium, 

'  *>  •  '■*»  V 

in  numerosis  cadauerum  dissectionibus  tacite  quasi  circa 
eam  corporis  nostri  partem ,  quae  totius  organis ationis  me¬ 
chanica  basis  est,  varia  obseruare  posse,  occasionem  mihi 
dedit.  Merae  cogitationes,  cum  theses  meas  inaugurales 
conscriberem  ,  obseruationesque  circa  neruos  arteriarum  in 
ordinem  redigerem,  obseruata  illa  vlterius  perpendendi 
conclusionesque  inde  deducendi,  ansam  mihi  praebuerunt. 
Continuatum  porro  clarissimorum  in  tinatome  scriptorum 
studium,  inter  quos  praecipue  viri  praematura  morte  arti 
nostrae  erepti  Bichat  librum  anatomicum  memorare  volo,  vt 
et  excellentes  super  zoologia  et  anatome  comparatiua  prae¬ 
lectiones,  quas  Tubingae  audiebam  in  scholis  ingeniosissimi 
Dr.  de  Ktdmeyer ,  bene  me  docebant,  quanam  ratione  sin- 

guiatim,  sparsim  et  fortuito  circa  corporis  nostri  structu¬ 
ram  collectas  obseruatiohes  vtiliter  inter  se  connectere  et 
comparando  conclusiones  ex  iis  deducere  possem. 

Hae  meae  de  tela  cellulosa  annotationes  quum  aliquod 
cum  obseruationibus  circa  arteriarum  neruos  factis  commer* 
cium  alant ,  imo  quoad  magnam  partem  iis  emanarent ,  ipsi 
de  neruis  arteriacis  commentationi  adiungere  illas,  liaud 
inutile  fore  arbitrabar;  quamobrem  breuibus  aphorismis 
comprehensas  illas  publici  hic  iuris  facio. 

Cuicunque  animalium  et  vegetabilium  corpora  per¬ 
lustranti  omnibus  in  eorum  partibus  maior  minorue  telae 
cellulosae  quantitas  sese  offert,  quae  maceratione,  coctione, 
congelatione,  et  menstruis  quibusdam  chemicis  manifestior 
apparet. 

II. 

Telae  cellulosae  in  corpore  animali  primordium  den¬ 
sissimis  adhuc  tenebris  latet;  nonnulla  attamen  corporis 
sani  et  aegroti  phaenomena  conuincunt,  generari  illam  e 
materie  quadam  mucilaginosa  incognitam  adhuc  aliquam 
mutationem  subeunte.  Ouulum  mammalis,  cuius  germen 
embryonis  nondum  formam  nactum  est,  nonnisi  substantiae 
cuiusdam  mucilaginosae  guttulas  aliquot  offert;  vulneris  vel 
per  primam  intentionem  vel  per  suppurationem  sanabilis 
superficies  aliqua  semper  lymphae  vel  puris  quantitate 
scatet. 

/F  ! 

III. 

Quemadmodum  telae  cellulosae  origo  adhuc  latet  ,  ita 
et  nutritionis  et  incrementi  eius  modus,  ac  ignotum  est. 
vtrum  cellularum  vel  numerus  crescat  vel  volumen. 

IV. 

Cellularum  figura  non  solum  diuersis  in  partibus,  sed 
in  vna  eademque  parte  diuersa  est,  id  quod  congelatione 
optime  exhibetur. 

V. 

*  >  * 

Ex  diuersa  cellularum  inser  se  connexione  diuersa  oriri 
Videtur  organorum  figura,  ita  vt,  si  lineae  figuram  referat 
connexio  illa,  fibrae,  si  huc  et  illinc  sine  vllo  ordine  dispo¬ 
sitae  sint  cellulae,  globosa  magis  forma  oriri  inde  videtur: 
illius  cellularum  ordinis  nerui  praebent  exempla ,  huius 
organa  secretoria:  denique  si  cellulae  dispositione  sua  gla¬ 
bras  formant  superficies  conuolutas,  vasorum  inde  existere 
substantiam  probabile  est. 

VI. 

* 

Ex  diuersa  cellularum  figura'  diuersa  etiam  illarum  patet 
capacitas,  sicque  crassa  cellulosa  amplioribus  cellulis  gaudet, 

quam  tela  subtilis;  atque  liaec  cellularum  quoad  capacitatem 
decrementum  sensim  sensimque  adeo  crescit,  vt  tandem 
cellularum  spatia  sensibus  nostris  prorsus  sese  subducant, 
tumque  nonnisi  ingenium  nostrum  ob  paruam  in  tali  lamel¬ 
losa  quasi  tela  humoris  quantitatem  sese  offerentem  cellu¬ 
larum  praesentiam  suspicari  possit. 

V 1 1. 

Illud  cellularum  magnitudinis  decrementum  et  cellu¬ 
losae  subtilitatis  augmentum  variis  in  organis  longam  pla- 
namue  formam  referentibus  propriis  quibusdam  stratis  ab 
inuicem  distinctis  sese  manifestat ,  quorum  aliis  laxior 
habitus  est,  aliis  densior,  id  quod  probant  segmenta  os¬ 
sium,  tendinum,  corii,  et  vasorum:  fortassis  et  huc  refe¬ 
rendae  forent  viscerum  complurium  ac  cerebri  diuersae 
sic  dictae  substantiae. 

VIII 

Intra  cellularum  cauitates  propria  cuiuis  organo  mate¬ 
ries  conditur,  massa  mortua,  quae  organo  colorem,  con¬ 
sistendam,  ad  morbos  et  putredinem  procliuitatem,  pon¬ 
dusque  specificum  impertitur.  Diuersis  in  organis  diuer- 
simode  composita  est,  imo,  si  nonnullis  corporis  viui  et 

mortui  phaenomenis  fidem  concedere  volumus,  in  vno  eo- 
denique  organo  diuersae  indolis  est.  Item  et  consistentia 
eius  variis  in  organis  variat  ,  inde  a  tenuitate  subtillimi 
roris  textus  stricte  cellulosi  vsque  ad  duritiem  et  siccita¬ 
tem  terrae  ossium  cellulis  inclusae. 

IX. 

In  ipsis  cellularum  parietibus  vascula  neruulique  hu¬ 
mero  et  copia  variis  incedunt,  quorum  actio  et  indoles  ipsis 
illis  materiis  dicata  est.  Tali  ratione  vascula  formant 
vniuscuiusque  organi  systema  sic  dictum  capillare,  e  tener¬ 
rimis  arteriarum  finibus  et  venarum  vasorumque  lymphati¬ 
corum  originibus  conflatum,  atque  in  ductulos  excretorios 
continuatum.  Vasorum  vero  neruorumque  quodcunque 
organon  ingredientium  diuersus  pro  portione  numerus , 
vasculorum  et  neruorum  in  ipsis  cellularum  parietibus 
diuersam  proportionem  esse  suspicionem  mouet,  imo 
diuersam  neruulorum  indolem  esse,  pro  diuersa  horum 
neruulorum  origine. 

X. 

Tali  ratione  vasa  et  nerui  tamquam  partes  organicae 

%  . 

constitutiuae  proximiores  sese  manifestant,  quae,  diuersa 

quidem  copia ,  ad  plurima  corporis  organa  perspicue  distri¬ 
buuntur,  sicque  tamquam  diuersa  duo  super  totum  corpus 
diffusa  systemata  in  considerationem  veniunt;  quae  vero 
systemata  quum  cellulosa  etiam  conflata  sint,  quo  facilius 
nos  omnia  corporis  organa  et  systemata  contemplari  possi¬ 
mus  ,  omnem  cellulosam  quasi  in  duas  partes  difflatam  con¬ 
siderari  volumus.  Tela  enim  cellulosa  occurrit 

i.  vel  libera  et  simplex,  organorum  interstitia  replens, 
illa  ipsa  ab  inuicem  separans ,  proprias  organorum 
materias  continens,  systema  capillare  stabiliens;  sim - 
■plex  illa  audit  cellulosa J 

2.  vel  vasa  neruosque  formans,  quam  compositam  nun¬ 
cupare  volumus ,  propterea  quod  non  solum  per  for¬ 
mam  suam  quasi  secundariam  canales  iamiam  gignit, 
sed  etiam  quod  apparatus  illius  nutritioni  et  actioni 
inseruiens  adeo  hic  sese  manifestat,  vt  vasa  in  illa, 
nertios ,  fibrasque  irritabiles  propria  obseruare  pos¬ 
simus  . 

XI. 

Processus  vero  vitae  vegetatiui  quum  summa  consistat 
in  eo,  quod  perpetua  est  materiarum  fluidarum  in  solidas 

solidarumque  in  fluidas  mutatio,  haecque  mutatio  nonnisi 
secundum  generalem  illam  naturae  legem ,  qua  corpora  non 
agunt  nisi  soluta,  fiat;  legi  huic  rite  exercendae  sapiens 
natura  eo  prospexit,  quod  telae  cellulosae  compositae  in 
medio  eius  aliquod  cum  contentis  suis  aequilibrium  conce¬ 
deret,  in  extremis  eius  vero  illam  a  contentis  suis  volu¬ 
mine  superari  iuberet.  Systematis  scilicet  vasculosi,  cuius 
arteriosa  pars  nato  homine  in  pulmonibus  oritur  atque  in 

•  r'  '  •  . 

reliquis  organis  terminatur,  venosa  vero  in  his  quasi  peri¬ 
phericis  organis  oriens  in  pulmonibus  terminatur,  initium 
aeque  ac  finis  tenerrimis  gaudet  tunicis ;  idem  porro  phaeno¬ 
menon  et  in  systemate  neurico  obseruatur,  cuius  et  cen¬ 
trum  et  peripheria  siue  origo  et  finis  maximam  quoad  cel¬ 
lularem  basin  inter  se  alunt  analogiam,  ita  vt  systematis 
cerebralis  et  sympathici  in  encephalo  et  gangliis  centra  ean¬ 
dem  pulpae  speciem  prae  se  ferant,  vti  fines  eorum  periphe¬ 
ricae,  cuius  rei  potissimum  in  nonnullis  sensuum  organis 
exemplum  inuenimus. 

XII. 

His  dictis  explicabile  videtur,  cur  ipsius  cellulosae 
compositae  vascula  neruulosque  nonnisi  in  media  illius 

parte  oculis  obseruare  possumus;  nam  cum  partium  figura 

*  * 

et  habitus  ad  cellulosam  vnice  referenda  sunt,  eadem  vero 

haec  cellulosa,  vasa  neruosque  procreans,  prope  fines  eorum 

periphericos  volumine  paulatim  decrescat,  aliam  deinceps 

in  formam  cogi  contenta  probabile  est,  a  cognita  hucusque 

vasorum  et  neruorum  forma  plus  minusue  abhorrentem. 

* 

XIII. 

Vim  cellulosae  reproductiuam  quod  attinet,  simplex 
cellulosa  ditior  eius  est  quam  composita4;  libera  cellulosa 
tela  facilius  reproducitur,  quam  substantia  vasorum  vel 
plane  neruorum;  atque  huius  phaenomeni  causa  fortassis 
petenda  foret  in  vasculis  neruulisque  primariae  vasculosae 
vel  neruae  substantiae,  vtpote  quae  vascula  et  neruuli  ite¬ 
rum  progenita  alia  deinde  ad  vasorum  et  neruorum  rege¬ 
nerandorum  contenta  relatione  gaudeant,  ideoque  secun¬ 
dariae  vasculosae  vel  nerueae  substantiae  regenerationi 
aliter  prospiciant. 

X I V. 

Exiguae  huic  cellulosae  compositae  vi  reproductiuae 
alia  insuper  eiusmodi  cellulosae  indoles  respondet,  varios 
praesertim  cum  incrementi  tum  decrementi  corporis  gradus 

comitans,  diuersae  nempe  cellulosae  compositae  variis  in 
aetatibus  mutationes  successiuae. 

. '  • 

Atque  in  animali  viuente  generalis  quaedam  naturae 
lex  locum  habet ,  qua  vnumquodque  organon,  postquam  in 
corporis  oeconomia  partes  suas  impleuit,  alium  sensim 
sensimque  induit  habitum,  ac,  volumine  suo  relatiuo  vel 
absoluto  magis  magisque  decrescente,  mortem  quasi  specifi¬ 
cam  reliquo  organismo  innoxiam  patitur.  Sic  in  infante 
praecipue  thymus,  thyreoidea,  organaque  suprarenalia. 
Omnes  hae  partes  in  eandem  denique  cellulosam  difflantur, 
qua  olim  conflabantur. 

Cultro  autem  anatomico  horum  organorum  structuram 
lustrantes  docemur,  telam  cellulosam  compositam  vasa 

i 

multo  magis  in  ibis  formare  quam  neruos,  ita  vt  vasorum 
maxima  in  illis  sese  manifestet  copia,  neruorum  minima. 
Hanc  denique  organorum  illorum  fabricam  si  comparamus 
cum  fabrica  organorum  nobilium,  pulmonum,  cordis, 
tractus  intestinalis,  hepatis,  etc.  aequalem  vasorum  neruo- 
rumque  congressum  requiri  ad  organa  illa,  quorum  vita 
specifica  diuturna  esse  debet,  componenda  intelligimus,  dum 
contra  in  illis  organis,  quorum  vita  per  breue  tantum  tem- 

poris  spatium  viget,  siue  systema  vasculosum  neurico  mul¬ 
to  copiosius  sit,  siue  vtrumque  prorsus  systema  parce  tan¬ 
tum  sese  manifestet  Huius  rei  potissimum  nobis  praebent 
exemplum  secundinae,  in  quibus  nulli  adhuc  nerui  innotue¬ 
runt,  quaeque  insuper  ob  sanguinis  oxydati  defectum  et 
materiam  gelatinosam  tunicae  cellularis  loco  vasa  ambien¬ 
tem  propriae  indolis  organon  sese  praestant. 

Successiuas  illas  telae  cellulosae  compositae  mutationes 
alia  quoque  nati  hominis  phaenomena  vlterius  euincunt; 
sic  vasorum  vmbilicalium  coalescentia,  hepatis  relatiua  im¬ 
minutio,  dentitio,  laryngis  perfectio,  genitaMum,  barbae 
ac  mammarum  euolutio,  epiphysium  cartilaginearum  osse- 
sc  entia. 

Perfecta  plane  pubertate  cellulosae  compositae  mutatio 
per  aliquod  temporis  spatium  cessare  videtur,  donec  tan¬ 
dem  appropinquante  senectute  cursum  suum  vlterius  con¬ 
tinuat 

XV. 

/ 

Quo  simplicior  Vero  telae  cellulosae  in  corpore  animali 
ortus  et  structura  apparet ,  eo  magis  mirandum  est  simpli- 

cioribus  adhuc  corpus  gaudere  organis  ,  maiori  quoque  pro 
portione  vi  reproductiua  praeditis.  Huius  census  sunt 
partes,  quae  corporis  nostri  superficiem  tegunt,  eique  con¬ 
venientem  aliquam  cum  corporibus  extraneis  relationem 

tribuunt,  epidermis,  vngues,  pili,  dentiumque  substantia 

\  *  *  . 

vitrea  *.  •  # 

Haec  superficiei  corporis  tegmenta,  vbi  ad  superficies 
internas  continuantur,  inuolucri  tenuis  mucosi  naturam 
induunt ;  ac  magna  huius  muci  cum  epidermide  analogia  per 

,  *  Complura  in  dentibus  sanis  obseruata  substantiae  vitreae  cer¬ 
tum  aliquem  vis  reproductiuae  gradum  annumerari  posse  me 
conuincunt.  Sic  in  egregio  museo  anatomico ,  quod  possidet 
collega  et  amicus  aestimatissimus  Dr.  C.  V^enzel,  cuius  in  me 
humanitatem  et  liberalitatem  verbis  exprimere  nequeo,  plura 
vidi  virorum  capita,  quorum  dentes  incisiui  et  canini  in 
cuspidibus  suis  superficies  exhibent  concauas ,  substantia  tenui 
vitrea  obductas ,  in  vtriusque  maxillae  dentibus  sibi  analogas  $ 
manifestos  tubulorum  tabacinorum  effectus. 

Persuasum  itaque  mihi  est,  ad  talem  superficiei  dentium 
mutationem  non  mechanicum  vnice  tritum,  sed  et  auctam 
simul  aduehentium  et  deuehentium  dentis  vasculorum  actio¬ 
nem  conferre,  quemadmodum  nimia  cordis  palpitatio  vicina¬ 
rum  costarum  substantiae  non  cariem  sed  consumationem 
efficit» 

plura  corporis  in  statu  sano  et  morboso  phaenomena  satis 
demonstratur,  idque  potissimum  per  muci  illius  pathice 
mutati  a  lingua  et  tractu  intestinali  in  affectionibus  gastricis 
secessum,  cum  epidermidis  post  exanthemata  excoriationi- 
bus  collatum, 

Alia  deinceps  corporis  aegroti  phaenomena  ipsarum 
superficierum  internarum  cum  externa  similitudinem  mani¬ 
festant,  sic  v.  g.  pustularum  in  trachea  praesentia  post 
scabiem  in  cute  retropulsam,  cuius  rei  plura  mihi  in 
theatro  anatomico  Tubingensi  iuuenum  cadauera  exem¬ 
pla  praebebant. 

XVI. 

Ex  omnibus  hisce,  quae  circa  telam  cellulosam  cum 
simplicem  tum  compositam  protuli,  annotationibus,  si  ad 
telae  huius  contenta  respicimus,  emanare  mihi  videntur 

tria,  quae  sequuntur,  momenta: 

/ 

1.  In  germine  euoluendo  vtrum  vel  continens  prius  per¬ 
ficiatur  vel  contentum,  difficillimum  est  iudicatu. 

2.  Contentum  et  continens  in  corpore  viuente  pari 
prorsus  dignitate  gaudent. 


i 


t 


Z.  Contenti  ad  continens  relatio  diuersis  in  organis  ac 
diuersis  aetatibus  diuersa  est, 

XYIL 

Onmia  denique  hucusque  enarrata  si  ad  praxin  medi¬ 
cam  speciatimque  pathologiam  referimus,  docemur  toti¬ 
dem  dari  multiplices  corporis  morbosos  status,  quotquot 
magnus  organismus,  quem  corpus  vocamus,  multiplices 
contineat  singulas  organis ationes ;  ideoque  persuasum  mihi 
est,  optimam  physiologiae  traditionem  eam  esse,  quae 
singularum  corporis  organis ationum  ad  status  sanos  incli¬ 
nationibus  demonstrandis  earum  ad  morbosos  status  pro- 
cliuitates  probat. 

Atqui  tam  multipliciter  et  multiuarie  constructi  orga¬ 
nismi  morbosis  statibus  sanandis  nullam  esse  therapiam  ? 
quae  vel  solum  in  contentum  vel  solum  in  continens  agere 
valeat,  e  hucusque  allatis  sufficienter  probari  conuictus 
sum ;  atque  ideo  naturae  minime  conueniens  esse  existimo , 
diuersos  corporis  nostri  status  morbosos  eorumque  thera¬ 
piam  in  systemata  quaedam  redigere  velle;  sapiens  enim 
natura  diuersissimos  fines  vnica  via  vnicumque  finem 
diuersissimis  viis  consequitur,  quamobrem  vnumquodque 

systema  multiplici  naturae  simplex  est,  et  optima  medi¬ 
cinae  methodus  sese  probat  ea,  quam  Hippocrati  debe¬ 
mus  ,  naturae  fidelis  obseruatio ,  nataque  inde  experi¬ 
entia.» 

